EkBass/fiwiki-20250220-pages-articles huggingface dataset:
Yrjö M. Lehtonen

Yrjö Matti Lehtonen (s. 4. toukokuuta 1930 Helsinki) on suomalainen eläköitynyt diplomi-insinööri, yrittäjä ja yritysjohtaja, joka on saanut teollisuusneuvoksen arvonimen. Viitattu 9.11.2023. Lehtosen vanhemmat olivat valimoyrittäjä Matti Lehtosen poika toimitusjohtaja Bernhard Matias Lehtonen ja Aune Irene Westerback. Hän avioitui 1954 konttoripäällikkö, merkonomi Anna Leena Kaivolan kanssa. Lehtonen tuli ylioppilaaksi Töölön yhteiskoulusta 1948 ja valmistui diplomi-insinööriksi Teknillisen korkeakoulun metallurgian opintosuunnalta 1956. Hän oli Rauta- ja Metallivalimo Suomi Ky:n, vuodesta 1974 Rauta- ja Metallivalimo Suomi Oy, vuodesta 1976 Suomivalimo Oy ja vuodesta 1989 JOT-yhtiöt Oy, metallurgi 1956–1960, tekninen johtaja 1960–1971, varatoimitusjohtaja 1970–1972, toimitusjohtaja 1973–1991 ja hallituksen puheenjohtaja 1985–1992. Lehtonen oli Santasalo-Vaihteet Oy:n, vuodesta 1993 Santasalo-JOT Oy ja vuodesta 1999 Componenta Oyj, hallituksen puheenjohtaja 1987–2000 ja sitten vielä yrityksen vanhempi neuvonantaja. Lehtonen oli myös Pommisuoja Oy:n ja Malmin Puutyö Oy:n toimitusjohtaja, ja hänellä oli työuransa aikana lukuisia liike-elämän ja muita luottamus- ja asiantuntijatehtäviä. Teollisuusneuvoksen arvonimen Lehtonen sai 1981.Kuka kukin on 1978, s. 513. Viitattu 9.11.2023. == Lähteet == Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1930 syntyneet Luokka:Elävät henkilöt
Happy Planet Index

pienoiskuva|Valtiot Happy Planet Index -pisteiden mukaisesti. Happy Planet Index (HPI) on ihmisten hyvinvointia ja ympäristövaikutuksia mittaava indeksi. Indeksin tarkoituksena on kyseenalaistaa vakiintuneet maiden kehitystä kuvaavat indeksit, kuten bruttokansantuote (BKT) ja inhimillisen kehityksen indeksi (HDI), joiden ei katsota ottavan huomioon kestävyyttä. Erityisesti BKT:tä pidetään sopimattomana, koska useimpien ihmisten perimmäinen tavoite ei yleensä ole olla rikkaita vaan onnellisia ja terveitä. Happy Planet Index mittaa elinajanodotetta, koettua hyvinvointia, tulosten epätasa-arvoa ja ekologista jalanjälkeä, jotta voidaan määrittää maat, jotka pystyvät tarjoamaan asukkailleen pisimmän ja onnellisimman, mutta myös kestävimmän elämän. Indeksillä mitataan tehokkuutta asettamalla maat paremmuusjärjestykseen sen mukaan, miten ne tarjoavat asukkailleen pitkän ja onnellisen elämän kutakin ympäristötuotoksen yksikköä kohden. == Lähteet == Luokka:Indeksit
Jean-Baptiste Andrea

Jean-Baptiste Andrea (s. 1971) on ranskalainen kirjailija ja elokuvaohjaaja. Häneltä on ilmestynyt neljä romaania. Andrea voitti vuoden 2023 Goncourt- palkinnon kirjallaan Veiller sur elle. ==Bibliografia== * Ma reine (2017) * Cent millions d'années et un jour (2019) * Des diables et des saints (2021) * Veiller sur elle (2023) ==Lähteet== ==Aiheesta muualla== Luokka:Ranskalaiset kirjailijat Luokka:Ranskalaiset elokuvaohjaajat Luokka:Vuonna 1971 syntyneet Luokka:Elävät henkilöt
Bahuzim

Bahuzim oli Algerian ja Tunisian juutalaisten käyttämä nimitys puolipaimentolaisista juutalaisista, jotka asuttivat Algerian Kabylian ja Constantinen alueita sekä Le Kefin aluetta Tunisiassa. Bahuzim oli erityisesti paikallisten kaupungeissa asuneiden juutalaisten käyttämä nimitys kaupunkien ulkopuolella puolipaimentolaisina asuneista juutalaisista. Arabiaksi heitä kutsuttiin nimellä Yahud al-Arab, ”arabijuutalaiset”. Tunisiassa heidät tunnettiin maanviljelijöinä ja Algeriassa kulkukauppiaina ja kultaseppinä. Bahuzimit olivat pääasiassa lukutaidottomia. He noudattivat sapattia ja vannoivat Mooseksen (Sidna Musa) nimeen. Yhteisön poikalapset ympärileikattiin. Uskonnollisia menoja varten he vierailivat kaupunkien rabbien luona. Bahuzimien alkuperästä on useampia teorioita. Pitkään vallalla olleen käsityksen mukaan he olivat juutalaisuuden omaksuneita berbereitä. Toisen käsityksen mukaan he olivat yksinkertaisesti kaupunkien juutalaisyhteisöjen ulkopuolella eläneitä juutalaisia. Jälkimmäistä käsitystä tukee se, että bahuzimit eivät puhuneet berberin kieltä. Bahuzimit alkoivat lopulta joko kääntyä islamiin tai sulautuivat muuhun juutalaisyhteisöön. Vielä vuonna 1852 Algeriassa oli noin 1 500 bahuzimia, ja Tunisiassa mainitaan olleen vuonna 1912 noin sata bahuzimien telttaa. Lopullisesti he katosivat omana yhteisönään ensimmäisen maailmansodan jälkeen. ==Lähteet== Luokka:Algerian etniset ryhmät Luokka:Tunisian etniset ryhmät Luokka:Juutalaiset etniset ryhmät
Tore Hund

Tore Hund (muinaisnorjaksi Þórir hundr; n. 990 – n. 1030) oli viikinkiajalla Norjan Bjarkøyssä elänyt ylimys. Maan historiassa häntä on perinteisesti pidetty yhtenä Olavi Pyhän surmaajista Stiklestadin taistelussa vuonna 1030. Toren taustoista on vain vähän tietoa, mutta saagojen mukaan hän kuului vaikutusvaltaiseen sukuun, harjoitti kauppaa turkiksilla ja mursunhampailla sekä osallistui viikinkiretkille Bjarmiaan. Kuningas Olavin kerrotaan nimittäneen Toren lääninherraksi, mutta miesten välit huononivat ajan mittaan, kun kuningas oli muun muassa tapattanut Toren veljenpojan. Vuonna 1030 Tore osallistui kuninkaan vastaiseen talonpoikaiskapinaan, ja legendan mukaan hän iski Olavin hengiltä samalla keihällä, jolla hänen veljenpoikansa oli tapettu. ==Lähteet== ==Aiheesta muualla== Luokka:Norjan hallitsijat Luokka:Viikingit Luokka:900-luvulla syntyneet Luokka:1000-luvulla kuolleet
PSRT

PSRT (aikaisemmin Pastorit) oli kristillinen yhtye, joka toimi vuosina 2009–2016. Yhtyeeseen kuului prinssi Jusuf (Josijas Belayneh), Joonatan Palmi ja PapiPike (Pierlin Mpaka Makumbu). Joonatan Palmi perusti vuonna 2009 prinssi Jusufin ja Papipiken kanssa PSRT -yhtyeen. Vuonna 2009 ilmestyi yhtyeen ensijulkaisu, ”Mul menee hyvin”. Yhtye julkaisi toisen singlensä ”Pastorit on tules” vuonna 2012 https://music.apple.com/us/album/pastorit-on- tules-single/497936309ja julkaisivat esikoisalbuminsa samana vuonna Ugalabugala records levy-yhtiöllä. Heidän ensimmäinen läpimurtonsa oli ”On tules” - musiikkivideo, joka on kerännyt yli 400 000 katselukertaa. https://m.youtube.com/watch?v=Vu6gWwWRf6k Vuonna 2014 julkaistu kappale ”#Bädboi” nousi Suomen virallisen latauslistan sijalle kolme. Toinen albumi julkaistiin marraskuussa samana vuonna Soundbite recordsin alla. Yhtye jatkoi vielä vuoteen 2016 asti, jonka jälkeen jäsenet siirtyivät soolouralle. == Diskografia == === Albumit === * On tules (2012) https://open.spotify.com/album/0preOiLUUC2aHTtgjefCxA * Vuorten läpi (2014) https://open.spotify.com/album/4GyUDWjBWSOxwXjNcbHsr6 === Singlet === * Mul menee hyvin (2009) https://m.soundcloud.com/pastorit/01-mul-menee-hyvin * Pastorit on tules (2012) https://music.apple.com/fi/album/on-tules/548697684 * Meit ei kiinnosta (mukana Immanuel, 2013) https://open.spotify.com/track/5g5O75kCmG9mwxOWYhH3oQ * #Bädboi (mukana Mikael Gabriel & Jage, 2014) https://open.spotify.com/track/4x7mG9jRsAg7hhP6X0Syf2 === Musiikkivideot === * Jesus is the champion (2011) * Tekijät (mukana MC Pepe, 2011) * On tules (2011) * Meidän jumalamme (2011) * Tiedän mitä teen (mukana Bengi & Jage, 2012) * Lets have a party (mukana Laura Autio, 2013) * Meit ei kiinnosta (mukana Immanuel, 2013) * Bring It On (mukana Jage, 2013) * #Bädboi (mukana Mikael Gabriel & Jage, 2014) * Pokataan Saalis (mukana Mikaveli, 2014) * Boom Shakalaka (2015) == Lähteet == == Aiheesta muualla == * PSRT Youtubessa: https://www.youtube.com/user/PastoritTV * PSRT Facebookissa: https://m.facebook.com/PastoritOfficial/ * PSRT Instagramissa: https://www.instagram.com/psrt/ Luokka:Suomalaiset kristilliset yhtyeet
French Bee

French Bee (aikaisemmin French Blue) on ranskalainen vuonna 2016 perustettu halpalentoyhtiö. Sen solmukohtana toimii Pariisin Orlyn lentoasema. Yhtiö operoi pääasiassa pitkän matkan lentoja. Se operoi useita reittejä suoraan Yhdysvaltoihin ja sen lisäksi muun muassa Ranskan Polynesiaan sekä Réunioniin. Yhtiön lento Tahitilta Pariisiin oli vuonna 2020 maailman pisin yhden maan sisällä lennetty lento. == Laivasto == * 4 kpl Airbus A350-900 (411 istumapaikkaa) * 2 kpl Airbus A350-1000 (480 istumapaikkaa) == Lähteet == Luokka:Ranskalaiset lentoyhtiöt Luokka:Halpalentoyhtiöt
Gjesdalin kirkko

Gjesdalin kirkko () on Gjesdalin kunnassa Norjassa sijaitseva puinen pitkäkirkko, joka valmistui vuonna 1848. Kirkko on rakennettu Hans Ditlev Franciscus Linstowin tyyppipiirustuksen pohjalta. ==Lähteet== ==Aiheesta muualla== Luokka:Norjan puukirkot Luokka:Gjesdal
Hålogalandin teatteri

Hålogalandin teatteri () on Tromssassa sijaitseva vuonna 1971 perustettu teatteri. Se toimi aluksi kiertävänä teatterina ja sai pysyvän näyttämön Tromssan kulttuuritalosta vuonna 1984. Nykyinen teatterirakennus valmistui vuonna 2005. ==Teatterinjohtajat== * 1990–1996: John Sigurd Kristensen * 1997–2000: Haukur J. Gunnarsson * 2001–2008: Nils Johnson * 2009–2012: Iren Reppen * 2013–2016: Nina Wester * 2017–2018: Inger Buresund * 2018–2020: Guri Johnson, Ketil Høegh ja Kristian Fr. Figenschow * 2020– Egill Pálsson ==Lähteet== ==Aiheesta muualla== * Teatterin verkkosivut Luokka:Norjan teatterit Luokka:Tromssa
Jyväskylän vapaaseurakunta

Jyväskylän vapaaseurakunta on vuonna 1892 perustettu jyväskyläläinen vapaaseurakunta. Seurakunnan pastori on Timo Koivisto. Seurakunnan toimitilat sijaitsevat Seppälässä Ahjokadulla. Seurakuntaan kuuluu noin 800 jäsentä. Seurakunta kuuluu Suomen Vapaakirkko -kirkkokuntaan. Seurakunta sai alkunsa vuonna 1892 Fredrik Nyreenin herätyksen seurauksena. Vuonna 1904 seurakunta sai käyttöönsä Bethel-kirkon. Vuosina 1913 ja 1925 Jyväskylässä syntyi uutta herätys Eeli ja William Jokisen toiminnan seurauksena. Vuonna 1961 seurakunta sai käyttöönsä kirkkorakennuksen Puutarhakadulla. == Katso myös == * Uskonto Jyväskylässä * Luettelo Suomen vapaaseurakunnista * Vapaakirkollisuus Suomessa * Suomen Vapaakirkko == Lähteet == Luokka:Jyväskylän seurakunnat Luokka:Suomen vapaaseurakunnat
Järvenpään vapaaseurakunta Arkki

Järvenpään vapaaseurakunta Arkki on vuonna 1982 perustettu järvenpääläinen vapaaseurakunta. Seurakunnan pastori on Kari Muukka. Seurakunnan toimitilat sijaitsevat Järvenpään keskustassa Wärtsilänkadulla. Seurakuntaan kuuluu noin 300 jäsentä. Seurakunta kuuluu Suomen Vapaakirkko -kirkkokuntaan. Järvenpään Arkki lähettää tilaisuuksistaan suoria lähetyksiä muun muassa UskoTV-palvelun kautta.Leinonen 2001, s. 80–81 Vuosien aikana seurakunnan toiminta on laajentunut monipuolisesti kaikkiin ikäryhmiin. 2000-luvulla kehittyneitä työmuotoja ovat olleet muun muassa partio, tanssiryhmät, työttömien ruokailut, ruoka-avustuksen sekä valtakunnalliset ylistys- ja rukousseminaarit. Järvenpään vapaaseurakunnan pastoreina ovat toimineet mm. Vesa Kamppinen, Veikko Koskinen, Harri Johansson, Heikki Turunen ja Paul Raja-Aho. == Toimitilat == Järvenpään vapaaseurakunta kokoontui alkuaikanaan Myllytien varrella sijainneessa Nikanderin talossa, jonka seurakunta saneerasi rukoushuoneeksi. Tilojen käytyä ahtaaksi seurakunta osti huoneiston Mannilantieltä 1980-luvun puolivälissä, jossa seurakunta toimi vuoteen 1997. Vuosina 1997–2001 seurakunta kokoontui Alhontien varrella vuokratiloissa. Vuonna 2000 seurakunta alkoi suunnitella oman toimintakeskuksen rakentamista. Seurakunta osti tontin Wärtsilänkadulta kesällä 2000. Noin 1000 neliömetrin kokoinen kaksikerroksinen toimintakeskus Arkki valmistui keväällä 2001 ja se vihittiin käyttöön saman vuoden kesällä. == Katso myös == * Uskonto Uudellamaalla * Vapaakirkollisuus Suomessa * Suomen Vapaakirkko * Järvenpään helluntaiseurakunta * Järvenpään seurakunta == Lähteet == * === Viitteet === Luokka:Järvenpään seurakunnat Luokka:Suomen vapaaseurakunnat
Halyna Harkavenko

Halyna Illivna Harkavenko (; 2. toukokuuta 1933 Harkova, Ukrainan SNT – 15. maaliskuuta/toukokuuta 2008, Kiova, Ukraina)oli ukrainalainen taidemaalari ja graafikko. Hänet tunnetaan vaaleasävyisistä akvarellimaisemistaan ja värillisistä linoleikkauksistaan. == Tausta ja koulutus == Halyna Illivna Harkavenko syntyi työntekijäperheeseen 2. toukokuuta vuonna 1933 Harkovassa. Hänen ensimmäinen kuvataiteenopettajansa oli hänen isoisänsä Oleksi Fedorovytš, joka oli Pietarin taideakatemiasta valmistunut taiteilija ja kansanomaisen käsityön taitaja. Halyna Harkarenko opiskeli professori Oleksandr Paštšenkon johdolla Kiovan taideinstituutin graafisella osastolla ja valmistui sieltä vuonna 1959. Opiskeluaikana hän tapasi Hennadi Polovyin, josta tuli hänen aviomiehensä. Taiteilijapariskunta kävi yhdessä näyttelyissä ja matkoilla tehden hedelmällistä yhteistyötä ja inspiroiden toistensa luovuutta. Taiteilija Serhi Polovyi on heidän poikansa. == Tuotanto ja tyyli == Halyna Harkavenkon tuotanto sisältää linoleikkauksia, akvarellimaisemia ja muotokuvia. Harkavenko hallitsi yksityiskohtaisen ja huolellisen värillisen linoleikkauksen tekniikan. Hänen diplomityönsä, yli 20 värillisestä linoleikkauksesta koostuva Kiova-sarja, jossa hän kuvaa kaupungin rakennusperintöä ja kulttuurikohteita sai paljon myönteisiä arvosteluja. Jo siinä on näkyvissä hänen grafiikalleen ominainen koristeellisuus ja hillitty hopeansävyinen väriskaala, jotka luovat hienovaraisen lyyrisen vaikutelman. 1980-luvulla Halyna Harkavenko sai huomiota taitavana vesivärimaalarina. Monet hänen herkistä läpikuultavista akvarelleistaan kuvaavat luonnossa tapahtuvaa tuskin havaittavaa liikettä. Hänen taiteensa on sanottu kuvastavan lempeyttä ja sydämellisyyttä. Itse hän halusi sen olevan ymmärrettävää, nousevan arkisuuden yläpuolelle ja herättävän valaistumisen, henkisyyden ja runollisuuden tunteita. Tyylissään hän piti tärkeimpänä rehellisyyttä ja puhtautta. Jo opiskeluaikana Halyna Harkavenko osallistui teoksillaan näyttelyihin. Hänellä oli sittemmin lukuisia näyttelyitä kotimaassa ja mm. Puolassa, Espanjassa, Kanadassa, Tšekkoslovakiassa ja USA:ssa. Hänen teoksiaan on monissa museoissa Ukrainassa ja ulkomailla. Harkavenko kuoli Kiovassa vuonna 2008. == Lähteet == Luokka:Vuonna 1933 syntyneet Luokka:Vuonna 2008 kuolleet Luokka:Ukrainalaiset taidemaalarit Luokka:Ukrainalaiset graafikot
Qawi Nəcmi

Qawi Nəcmi (Ğabdelqawi Hibət ulı Nəcmetdinov, , ; 15. joulukuuta 1901 – 24. maaliskuuta 1957) oli tataaritaustainen neuvostoliittolainen kirjailija ja runoilija. Nəcmin runoja alettiin julkaista aikakausilehdissä vuodesta 1918. Ensimmäisenä oli kokoelma Öyermələr ("Myrskytuulet"). Vuonna 1925 julkaistiin kokoelma Qabırğası belən tora ("Kysymys on selvä"), mikä sisälsi myös proosatarinoita. Nəcmin tunnetuin teos on sosialistisen realismin klassikko, vuoden 1949 Yazğı cillər ("Kevään tuulet"), joka vuonna 1951 sai Stalin- palkinnon. Sen keskiössä on tarina suuresta tataariperheestä. "Sankarien kohtalot esitetään laajaa historiallista taustaa vasten; he osallistuvat vallankumouksellisiin tapahtumiin ja sitä seuranneeseen elämän uudelleenjärjestelyyn yhteiskunnallisesti". Se käännettiin 26:lle Neuvostokansan kielelle. Suuren isänmaallisen sodan aikana Nəcmi työskenteli toimittajana. Hänen artikkeleissaan ja esseissään vaaditaan kansallista yhtenäisyyttä, mikä "osoittaa Neuvostoliiton kansan moraalisen ja psykologisen paremmuuden saksalaisiin hyökkääjiin nähden". Sotavuosien runous ylistää isänmaallisuutta ja sotilaallista velvollisuutta. Nəcmi otti osaa Musa Cəlilin rehabilitointiin. Nəcmi käänsi hänen runokokoelman Moabit dəftəre venäjäksi. Kazanissa on Qawi Nəcmin mukaan nimetty katu. Hänen veljensä oli shakinpelaja Rəşid Nəcmetdinov. ==Lähteet== Luokka:Vuonna 1901 syntyneet Luokka:Vuonna 1957 kuolleet Luokka:Neuvostoliittolaiset kirjailijat Luokka:Tataarinkieliset kirjailijat
Pyreeni

Pyreeni (C16H10) on polysyklisiin aromaattisiin hiilivetyihin kuuluva orgaaninen yhdiste. Yhdistettä voidaan käyttää väriaineiden valmistukseen. == Ominaisuudet== Huoneenlämpötilassa pyreeni on väritöntä kiteistä ainetta. Epäpuhtauksien vuoksi se on usein kellertävää. Yhdiste ei käytännöllisesti katsoen liukene veteen, mutta liukenee hieman etanoliin ja hyvin poolittomiin liuottimiin, kuten dietyylieetteriin, bentseeniin ja hiilidisulfidiin. Aine fluoresoi sinisenä sekä kiinteänä että liuoksena. Pyreeni reagoi elektrofiilisilla aromaattisilla substituutioilla yhdestä, kahdesta, kolmesta tai neljästä asemasta. Hapettimet reagoivat pyreenin kanssa muodostaen kinoni- tai dikarboksyylihappojohdannaisia. Pyreeni ärsyttää ihoa ja silmiä Viitattu 9.11.2023. == Valmistus ja käyttö == Pyreeniä valmistetaan kivihiilitervasta uuttamalla, tislaamalla ja kiteyttämällä. Sitä muodostuu myös monen orgaanisen aineen kuivatislauksessa. Synteettisesti pyreeniä muodostuu difeenihapon ja sinkin reaktiossa.Gerd-Peter Blümer, Gerd Collin & Hartmut Höke: "Tar and Pitch", teoksessa Ullmann's Encyclopedia of Industrial Chemistry, John Wiley & Sons, New York, 2011. Pyreeniä käytetään fluoresoivien väriaineiden, antrakinonivärien, hartsien, hapettumisenestoaineiden ja lääkeaineiden valmistukseen. Sekoitettuna grafiittiin pyreeni tummentaa lyijykynien lyijyä. == Lähteet == Luokka:Polysykliset aromaattiset hiilivedyt
Kultaisen haukan ritarikunta

pienoiskuva|485x485px|Ritarikunnan tunnuksia Kultaisen haukan ritarikunta () oli japanilainen ritarikunta. Se perustettiin vuonna 1890 keisari Meijin käskystä. Sitä myönnettiin tunnustuksena urheudesta tai taitavasta johtajuudesta sotilaille ja sotaan osallistuneille siviileille. Se, mihin ritarikunnan luokkaan henkilö nimitettiin riippui tämän sotilasarvosta. Ritarikunta lakkautettiin vuonna 1947. Ritarikunta jaettiin seitsemään luokkaan: * suurristi * II luokka * III luokka * IV luokka * V luokka * VI luokka * VII luokka == Lähteet == Luokka:Japanilaiset ritarikunnat Luokka:Sotilasansiomitalit
Mongolistiikka

Mongolistiikka on kielitieteen ala, joka tutkii mongolilaisia kieliä. Nykyaikaisen mongolistiikan perustaja on suomalainen kielitieteilijä Gustaf John (G. J.) Ramstedt. Hän on ensimmäinen tutkija, joka tutki mongolin kielen murteita kenttäolosuhteissa. Eritoten hänen julkaisemansa kalmukin kielen sanakirja vuodelta 1935 on mongolistiikan merkkiteoksia. Ramstedtin muu mongolistiikan alan tuotanto on laajaa ja monessa suhteessa uraauurtavaa. Mongolistiikka kuuluu turkologian ohella altaistiikan tutkimusalaan. Toinen merkittävä mongolistiikan tutkija oli Pietarin yliopiston mongolian ja kalmukin kirjallisuuden professorin Andrej Rudnev. Hän hoiti virkaa Pietarin yliopistossa jo vuodesta 1903 saatuaan nimityksen dosentiksi. Ylimääräiseksi professoriksi hänet nimitettiin vuonna 1916 ja varsinaiseksi professoriksi vuoden 1918 bolševikkivallankumouksen tapahduttua. Rudnev sattui olemaan Viipurissa perheensä luona vierailulla, kun Suomen ja Venäjän välinen raja suljettiin, eikä hän sen jälkeen enää voinut palata Venäjälle. Koska Rudnev ei ollut varautunut tapahtumiin hänen koko omaisuutensa ja tieteellinen arkistonsa jäivät Pietariin. Vuonna 1918 Suomesta tuli hänen uusi kotimaansa ja Viipurista uusi kotikaupunki. Rudnevia ei milloinkaan Suomessa hyväksytty oman alansa tiedeyhteisöön. Myös professori Juha Janhunen on korostanut, että mikäli Ramstedt olisi kiinnittänyt Rudnevin altaistiikan professoriksi, kun Ramstedt itse oli kymmenen vuotta Japanissa vuosina 1919–1929, Helsingin yliopisto olisi saanut ylivoimaisen kärkisijan tuolla kansainvälisesti harvinaisella tutkimusalalla. Olivathan Ramstedt ja Rudnev kaksi maailman johtavaa nykyaikaisen mongolistiikan tutkijaa. Myöhemmin Helsingin yliopiston vertailevan kielitieteen professori Pentti Aalto edusti lähes samaa alaa kuin Ramstedt ja Rudnev. == Lähteet == Luokka:Kielitiede Luokka:Mongolilaiset kielet
Steffen Tangstad

Steffen Tangstad (22. kesäkuuta 1959 Tønsberg, Norja – 26. kesäkuuta 2024https://www.vg.no/sport/kampsport/i/73d4y8/steffen-tangstad-er-doed) oli norjalainen ammattinyrkkeilijä, joka urallaan nousi kaksi kertaa raskaansarjan Euroopan mestariksi. == Ura amatöörinyrkkeilijänä 1970-luvun lopulla == Amatööriuralla Tangstad voitti kuusi Norjan raskaansarjan nyrkkeilymestaruutta vuosina 1975–1980. Kaikkiaan hän otteli amatöörinä 70 ottelua, joista 61 päättyi hänen voitokseen. == Ammattinyrkkeilijänä 1980-luvulla == Tangstad aloitti ammattilaisuransa vuoden 1980 alussa, mutta ura pääsi todella käyntiin hänen siirryttyä Yhdysvaltoihin, jossa hän saavutti 17 peräkkäistä tappiotonta ottelua. Ottelupaikkana Tangstadin otteluissa Yhdysvalloissa oli Chigacon alue. Vuoden 1984 alussa Tangstad siirtyi Eurooppaan, jossa hyvin usein kilpailupaikkana oli Kööpenhamina, koska tähän aikaan ammattinyrkkeilykilpailut olivat Norjassa kiellettyjä. Helmikuussa 1984 hän kohtasi nimekkään Britannian Joe Bugnerin saaden hänestä pistevoiton. Syyskuussa 1984 Tangstad pääsi titteliotteluun ja otteli ranskalaista Lucien Rodriguezia vastaan, joka piti hallussaan raskaansarjan Euroopanmestarin titteliä. Tangstad otti selvän pistevoiton ottelussa, ja näin hänestä tuli hieman yllätyksellisesti raskaansarjan Euroopanmestari. Tangstad puolusti titteliä maaliskuussa 1985 ruotsalaista Anders "Lillen" Eklundia vastaan, mutta koki keskeytyksen 4. erässä ja menetti näin mestaruustittelin. Eklund menetti pian EM-tittelin Britannian Frank Brunolle, joka luopui EM- tittelistään tavoitellakseen MM-arvoa. Brunon seuraajan titteliottelussa Tanskan Randersissa olivat vastakkain Tangstad ja Britannian John Westgarth. Tangstadista tuli hajaäänituomioin 2–1 uudelleen Euroopan mestari. Steffen Tangstad pääsi MM-otteluun jo syksyllä 1986. Tällöin Tangstad taisteli Michael Spinksiä vastaan ​​IBF:n raskaansarjan mestaruudesta 6. syyskuuta 1986 Las Vegasissa, mutta hävisi Spinksin lyötyä hänet 4. erässä kanveesiin ja tuomarin keskeytettyä ottelun. Tangstad päätti tähän yli kuusi vuotta kestäneen ammattinyrkkeilyuransa. == Nyrkkeilyuran jälkeinen aika == Lopetettuaan ammatilaisnyrkeilyuransa Tangstad aloitti uran Norjan televisiossa "Modern Sports & Events" (MSE)-tapahtuman toimitusjohtajana, jolla oli lupa lähettää UFC eli vapaaottelujen pay-per-view-tapahtumia. Vuonna 2018 Tangstadilla todettiin hermosairaus polyneuropatia, jonka seurauksena hänen vasenta jalkaansa jouduttiin amputoimaan. == Lähteet == Luokka:Norjalaiset nyrkkeilijät Luokka:Amputoidut urheilijat Luokka:Vuonna 1959 syntyneet Luokka:Vuonna 2024 kuolleet
Afrikanistiikka

Afrikanistiikka on monitieteinen tutkimusala, joka paneutuu afrikkalaisuuden, Afrikan maantieteen, historian, kirjallisuuden ja kulttuurin tutkimiseen. Suomalaisen afrikanistiikan perinne on syntynyt lähes yksinomaan lähetystyön ohessa. Vuosina 1902–2001 Suomessa tehtiin yksi afrikanistiikan alan väitöskirja, ja se julkaistiin vuosituhannen vaihteessa. == Lähteet == Luokka:Afrikka Luokka:Historia aiheittain Luokka:Maantiede
Nyrkkeilyn Euroopan-mestaruuskilpailut 1977

Vuoden 1977 nyrkkeilyn Euroopan-mestaruuskilpailut järjestettiin 28. toukokuuta – 5. kesäkuuta 1977 Hallessa. Nämä järjestyksessään 22. kisat oteltiin yhdessätoista painoluokassa ja niihin osallistui 146 nyrkkeilijää 27 maasta. == Mitalistit == Sarja Kultaa Hopeaa Pronssia Kevyt kärpässarja (alle 48 kg) Henryk Średnicki Georgi Georgiev Anatoli Klujev Philip Sutcliffe Kärpässarja (alle 51 kg) Leszek Błażyński Aleksandr Tkatšenko Plamen Kamburov Nuri Eroğlu Kääpiösarja (alle 54 kg) Stefan Förster Teodor Dinu Manfred König Dimitar Pehlivanov Höyhensarja (alle 57 kg) Richard Nowakowski Roman Gotfryd Viktor Rybakov Titi Tudor Kevytsarja (alle 60 kg) Ace Rusevski Christian Zornow René Weller Abdel Kerzazi Kevyt välisarja (alle 63,5 kg) Bogdan Gajda Ulrich Beyer Calistrat Cuțov Memet Bogujevci Välisarja (alle 67 kg) Valeri Limasov Karl-Heinz Krüger Vasile Cicu Plamen Jankov Kevyt keskisarja (alle 71 kg) Viktor Savtšenko Markus Intlekofer Jerzy Rybicki Kalevi Marjamaa Keskisarja (alle 75 kg) Leonid Šapošnikov Bernd Wittenburg Ilja Angelov Svatopluk Žáček Raskas keskisarja (alle 81 kg) David Kvašadze Ottomar Sachse Ion Györfi Rauno Pellikainen Superraskassarja (yli 81 kg) Jevgeni Gorstkov Jürgen Fanghänel Mircea Şimon Atanas Suvandšijev == Mitalitaulukko == Sija Maa Kultaa Hopeaa Pronssia Yhteensä 1 5 1 2 8 2 3 1 1 5 3 2 6 0 8 4 1 0 1 2 5 Bulgaria 0 1 5 6 Romania 0 1 5 6 7 0 1 2 3 8 0 0 2 2 9 0 0 1 1 0 0 1 1 0 0 1 1 0 0 1 1 Yhteensä 11 11 22 44 == Suomen joukkue == Painoluokka Nyrkkeilijä Sijoitus Kääpiösarja Veli Koota 1. kierros Kevyt välisarja Esko Pallaspuro 1. kierros Välisarja Kalevi Kosunen 1. kierros Kevyt keskisarja Kalevi Marjamaa Pronssia Keskisarja Tarmo Uusivirta 2. kierros Raskas keskisarja Rauno Pellikainen Pronssia == Lähteet == *Vuoden 1977 EM-kisat Hallessa Luokka:Nyrkkeilyn Euroopan- mestaruuskilpailut Luokka:Vuoden 1977 urheilu Euroopan-mestaruuskilpailut 1977
Nederlandistiikka

Nederlandistiikka on monitieteinen tutkimusala, joka tutkii hollannin kieltä, sillä kirjoitettua kirjallisuutta ja hollantilaista kulttuuria. Wienin yliopistossa nederlandistiikkaa opetetaan fennougristiikan laitoksella. Se kuuluu filologis-kulttuuritieteelliseen tiedekuntaan (Philologisch- Kulturwissenschaftliche Fakultät), ja se toimii eurooppalaisen ja vertailevan kieli- ja kirjallisuustieteen laitoksen (Institut für Europäische und Vergleichende Sprach- und Literaturwissenschaft) alaisuudessa yhdessä suomen kielen, skandinavistiikan ja vertailevan kirjallisuustieteen laitosten kanssa. == Katso myös == * Germanistiikka * Anglistiikka * Nordistiikka == Lähteet == Luokka:Kielitiede Luokka:Hollannin kieli
Markku Lepola

Markku Johannes Lepola (11. huhtikuuta 1946 Forssa – 21. kesäkuuta 2016 Helsinki) oli suomalainen valokuvaaja. Hän toimi kuvaajana Apu-lehdelle ja toimi lehden kuvatoimituksen esimiehenä vuosina 1973−2007. Lepola valmistui ammattivalokuvaajaksi Ateneumin iltalinjalta vuonna 1966 ja toimi freelancerina vuonna 1969. Hän työskenteli myös mainoskuvaamo Raimo Poutasella. Uransa alussa Lepola kuvasi julkisuuden henkilöitä. Myöhemmin reportaasi suomalaisen retkikunnan hiihdosta pohjoisnavalle 1984 oli Lepolan uralle merkittävä. Kesäpaikassaan Tammelassa Lepola kasvatti taimia ja tarkkaili luontoa. == Lähteet == Luokka:Suomalaiset valokuvaajat Luokka:Vuonna 1946 syntyneet Luokka:Vuonna 2016 kuolleet
Changing Tunes

Changing Tunes on laulaja Riki Sorsan soolouran debyyttialbumi, joka julkaistiin helmikuussa 1981. Levy julkaistiin alun perin vuonna 1981 vinyylilevynä ja C-kasettina ja seuraavana vuonna 1982 myös pohjoismaisena painoksena, johon lukeutui myös "Reggae OK", jolla Sorsa osallistui vuoden 1981 Euroviisuihin. Vuonna 2002 Sony Music Entertainment julkaisi albumista remasteroidun CD-painoksen, johon myös "Reggae OK" lukeutuu. Sorsa laulaa levyllä englanninkielisiä pop rock -kappaleita. Albumi kohosi Suomen levylistojen 7. sijalle ja pysyi listalla yhteensä 18 viikon ajan. == Kappaleet == Kaikki kappaleet säveltänyt ja sanoittanut Jim Pembroke, ellei toisin mainita. === Suomalainen painos === === A-puoli === # # # # # === B-puoli === # * # # # # === Vuoden 2001 remasteroitu CD-painos ja skandinaavinen painos === # # # # # # # # # # # == Kokoonpano == Kappaleiden numerot alkuperäisen suomalaisen vinyylipainoksen mukaan. * Riki Sorsa - laulu (1-10) ja taustalaulu/harmony (2, 3, 10) === Muusikot === * Vesa Aaltonen - lyömäsoittimet * Jan Brunberg - basso * "Kalle" Fält - taustalaulu/harmony (1, 5, 6, 9) * Olli Haavisto - steel-kitara (soolo: 9) * "Kassu" Halonen - piano, urut ja taustalaulu/harmony (3, 10) * H. "Pedro" Hietanen - kosketinsoittimet ja flyygeli (4) * Keijo Hirvonen - rummut * Marjo-Riitta Kervinen - taustalaulu/harmony (1, 5, 6, 9) * Pentti Lahti - alttosaksofoni (soolo: 1-2), huilu ja huiluefektit (8) * Janne Louhivuori - kitarat (soolo: 4, akustinen kitara: 9) ja taustalaulu/harmony (3) * Jyrki Manninen - kitarat (soolo: 10) , taustalaulu/harmony (2, 3) ja slide-kitarasoolo (7) * Jukka Orma - kitarat (soolo: 2, 7, 8), taustalaulu/harmony (2, 3) * Jim Pembroke - taustalaulu/harmony (2, 3, 4, 10) * Iris Rautio - taustalaulu/harmony (1, 5, 6, 9) * Simo Salminen - trumpettisoolo (6) * "Häkä" Virtanen - bassosoolo (8) Changing Tunes-vinyylin sisäpussi === Tuotanto === * Harri Sutinen - äänitys, tekniikka, miksaus ja masterointi (MTV) * Kassu Halonen - äänitys, tekniikka, miksaus (MTV-yritys) ja tuottaja * Jukka Orma - miksaus (MTV-yritys) * Ossip. - kannen suunnittelu ja kuvitus * Henrik Schütt - valokuvaus == Lähteet == Luokka:Riki Sorsan albumit Luokka:Vuoden 1981 esikoisalbumit Luokka:Kassu Halosen tuottamat albumit
Harijärvi

Harijärvi voi tarkoittaa seuraavia: * Harijärvi, järvi Kangasalla * Harijärvi, järvi Kaustisella * Harijärvi, järvi Liperissä * Harijärvi, järvi Varkaudessa == Katso myös == * Harinjärvi, järvi Liperissä
Kevätkatkero

Kevätkatkero (Gentiana verna) on katkerokasvien heimoon kuuluva monivuotinen kasvi. Sen harmaanvihreät soikeat lehdet muodostavat vähitellen leviävää mattoa. Kukkanuput ovat pyramidinmuotoiset, ja niistä puhkeaa intensiivisen siniset tähdenmuotoiset kukat, joiden kooko on 5–7 cm. Kevätkatkero kasvaa luonnonvaraisena Länsi-, Keski- ja Etelä-Euroopassa ja Kaukasuksella. Sitä kasvatetaan kivikkopuutarhoissa. == Lähteet == Luokka:Katkerot (suku)
Cohenin kappa

Cohenin kappa on tilastotieteellinen yhteneväisyyden mitta, jossa kaksi henkilöä arvioi samaa luokitteluasteikollista muuttujaa saaden arvon välillä –1–1 perustuen siihen, luokittelevatko nämä kaksi henkilöä arviointikohteen vastaavanlaisesti toisistaan riippumatta. Cohenin kappa -kertoimella on useita laskennallisia muotoja riippuen arvioinnin muodosta ja arvioijien määrästä, joten oikean muodon valitseminen on tulosten tarkkuuden kannalta tärkeää. Perusmuodossaan painottamattoman Cohenin kappan avulla voidaan tarkastella kahden arvioijan yhteneväisyyttä. Yhtälön muunnelmien kautta on mahdollista laskea yhteneväisyys muun muassa useamman kuin kahden arvioijan välille. Aineiston yhteneväisyyttä tutkittaessa Cohenin kappa ei ole yksinään aina riittävä menetelmä, jolloin sen rinnalla tulisi käyttää toista aineiston yhteneväisyyden tarkastelun menetelmää. == Lähteet == Luokka:Tilastotiede Luokka:Matematiikka
Néa Irakleítsa

Néa Irakleítsa (, myös Néa Iraklítsa, Νέα Ηρακλίτσα) on Kreikan kylä, joka kuuluu hallinnollisesti Pangaíon kuntaan, Kaválan alueyksikköön ja Itä- Makedonian ja Traakian alueeseen. Kylän väkiluku on 1 560 (vuonna 2011). Néa Irakleítsan kylä sijaitsee Traakianmereen kuuluvan Kaválanlahden länsirannalla noin 14 kilometriä lounaaseen Kaválan kaupungista. Sen nähtävyyksiin lukeutuu Neitsyt Maria (Panagía) Faneroménin kirkko. Kylä tunnetaan myös rannastaan, joka on Kaválan lähiseudun suosituimpia. Kylän edustalla sijaitsee Fidonísin saari. Néa Irakleítsa muodostaa myös laajemman kyläyhdyskunnan (Τοπική Κοινότητα Νέας Ηρακλίτσης, Topikí Koinótita Néas Iraklítsis), johon kuuluu varsinaisen Néa Irakleítsan kylän lisäksi Apováthran kylä. Koko yhdyskunnan väkiluku on 1 605. Aiemmin kylä kuului Eleftherésin kuntaan ja vuodesta 2011 lähtien Pangaíon kunnan Eleftherésin kunnallisyksikköön. == Lähteet == Luokka:Itä-Makedonian ja Traakian kylät Luokka:Pangaío
Néa Karyá

Néa Karyá (; transl. myös Néa Kariá) on Kreikan kylä, joka kuuluu hallinnollisesti Néstoksen kuntaan, Kaválan alueyksikköön ja Itä-Makedonian ja Traakian alueeseen. Kylän väkiluku on 1 426 (vuonna 2011). Néa Karyán kylä sijaitsee noin 38 kilometriä itään Kaválan kaupungista. Osmanivallan aikana paikalla oli kaksi kylää tai çiftlik (kreik. tsiflíki) -tilaa, Karampéi (Καραμπέη) ja Bilál Agá (Μπιλάλ Αγά). Ne nimettiin uudelleen Néa Karyáksi Kreikan ja Turkin väestönvaihdon jälkeen vuonna 1926. Néa Karyá muodostaa oman kyläyhdyskuntansa (Τοπική Κοινότητα Νέας Καρυάς, Topikí Koinótita Néas Karyás). Aiemmin kylä kuului Keramotín kuntaan ja vuodesta 2011 lähtien Néstoksen kunnan Keramotín kunnallisyksikköön. == Lähteet == Luokka:Itä- Makedonian ja Traakian kylät Luokka:Néstos
Palaiochóri (Kavála)

Palaiochóri (; transl. myös Paleohóri) on Kreikan kylä, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Kylän väkiluku on 1 404 (vuonna 2011). Palaiochórin kylä sijaitsee Fílippoin tasangon lounaislaidalla 26 kilometriä länteen Kaválan kaupungista. Palaiochóri muodostaa oman kyläyhdyskuntansa (Τοπική Κοινότητα Παλαιοχωρίου, Topikí Koinótita Palaiochoríou). == Lähteet == Luokka:Itä- Makedonian ja Traakian kylät Luokka:Pangaío
Paralía Ofryníou

Paralía Ofryníou () on Kreikan kylä, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Kylän väkiluku on 1 146 (vuonna 2011). Paralía Ofryníoun kylä sijaitsee Strymonikóslahden itärannalla hieman itään Strymónas- eli Struma-joen suusta. Se on osa Ofrýnion kyläyhdyskuntaa. Kylä ja sen ranta tunnetaan myös vanhalla nimellä Toúzla (Τούζλα). Se tulee turkin kielen sanasta, joka tarkoittaa suolajärveä. Aiemmin kylä kuului Orfánin kuntaan ja vuodesta 2011 lähtien Pangaíon kunnan Orfánin kunnallisyksikköön. == Lähteet == Luokka:Itä- Makedonian ja Traakian kylät Luokka:Pangaío
Rízia

Rízia () on Kreikan kylä, joka kuuluu hallinnollisesti Orestiádan kuntaan, Évroksen alueyksikköön ja Itä-Makedonian ja Traakian alueeseen. Kylän väkiluku on 1 272 (vuonna 2011). Rízian kylä sijaitsee Koillis-Kreikassa Árdas-joen varrella. Kylän pääelinkeino on maanviljely. Sen nimen alkuperää ei tunneta: sen on selitetty tulevan esimerkiksi juurista (ríza) tai riisin (rýzi) viljelystä. Ríziasta on tehty löytöjä roomalaisajalta 100/200-luvuilta. Kylä tuhoutui kokonaan 1900-luvun alun Balkanin sodissa. Rízia muodostaa oman kyläyhdyskuntansa (Τοπική Κοινότητα Ριζίων, Topikí Koinótita Rizíon). Aiemmin kylä kuului Výssan kuntaan ja vuodesta 2011 lähtien Orestiádan kunnan Výssan kunnallisyksikköön. == Lähteet == Luokka:Itä-Makedonian ja Traakian kylät Luokka:Orestiáda
Zygós (Kavála)

Zygós (; transl. myös Zigós) on Kreikan kylä, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Kylän väkiluku on 1 485 (vuonna 2011). Zygóksen kylä sijaitsee Koillis-Kreikassa Fílippoin tasangon itälaidalla noin 15 kilometriä pohjoiseen Kaválan kaupungista. Se yhdistyy heti kylän pohjoispuolella olevaan Kryonérin kylään. Zygós muodostaa myös laajemman kyläyhdyskunnan (Δημοτική Κοινότητα Ζυγού, Dimotikí Koinótita Zygoú), johon kuuluu varsinaisen Zygóksen kylän lisäksi Prósfygesin kylä. Koko yhdyskunnan väkiluku on 2 057. Aiemmin kylä kuului Fílippoin kuntaan ja vuodesta 2011 lähtien Kaválan kunnan Fílippoin kunnallisyksikköön. == Lähteet == == Aiheesta muualla == * Ζυγός Καβάλας – Kylän verkkosivut. Luokka:Itä-Makedonian ja Traakian kylät Luokka:Kavála
Saagopalmu

Saagopalmu (Metroxylon sagu) on palmukasvien (Arecaceae) heimoon kuuluva kasvi. Se on monirunkoinen 6–25 m korkea palmu, jonka haarattomat rungot voivat tulla 35–60 cm paksuiksi. Rungon yläpäässä on 18–20 lehden muodostama tupsu. Lehdet ovat yleensä 5–7 m pitkiä. Se on kotoisin Uuden-Guinean Molukeilta, mutta sitä viljellään laajasti kosteassa tropiikissa. Se on levinnyt muun muassa Borneolle, Jaavalle, Sumatralle ja Thaimaahan. Saagopalmusta saadaan saagojauhoa. Palmun runko hakataan vähän ennen kukkimista, ja kuituinen sisäosa pestään hiilihydraattipitoisen aineksen irrottamiseksi. == Lähteet == Luokka:Palmukasvit
Svalta

Get Away on tuotantovaiheessa oleva koominen jännitys- tai kauhuelokuva. Se kertoo perheen lomasta ruotsalaisella saarella, jonne on päätynyt myös karkuteillä oleva sarjamurhaaja. Tuotantovaiheessa elokuva tunnettiin nimellä Svalta, joka on elokuvan kuvitteellisen saaren nimi. Elokuvan on käsikirjoittanut Nick Frost, joka näyttelee myös pääroolin. Toista pääosaa näyttelee irlantilainen näyttelijä, kirjoittaja ja stand-up-koomikko Aisling Bea. Elokuvan ohjaavat hollantilaiset koomikot Steffen Haars ja Flip van der Kuil. Elokuva kuvattiin Suomessa Tampereen seudulla. Kuvauspaikkoja olivat muun muassa Tammelantori, Hiedanrannan Möljän laituri Lielahdessa, Tyrvään Pyhän Olavin kirkon maisemat sekä Ilkon kurssikeskuksen alueella Kangasalla oleva Wanha huvila. Kuvauksia tehtiin myös Tampereen Tammelassa sijaitsevassa Vanha Ike -ravintolassa. Kuvaukset päättyivät lokakuussa 2023. Elokuvan tuotantoyhtiö on XYZ Films, joka on tuottanut myös Tampereella vuonna 2020 kuvatun Dualin. Elokuvan rahoittaa XYZ yhteistyössä IPR.VC:n kanssa. IPR.VC on suomalainen pääomarahasto. Lisäksi elokuvaa ovat tukeneet Creativity Media, Business Finland, Business Tampere ja Tampereen kaupunki. Film Tampere / Business Tampere ja Tampereen kaupunki tukivat tuotantoa 235 000 eurolla. Elokuvan budjetti on noin viisi miljoonaa euroa. == Lähteet == Luokka:Suomessa kuvatut elokuvat
Breivikbotn

Breivikbotn on taajama Hasvikin kunnassa Finnmarkin läänissä Norjassa ja kuntansa hallinnollinen keskus. Taajaman pinta-ala on 0,3 neliökilometriä ja asukasluku 306 vuonna 2022. ==Lähteet== Luokka:Hasvik Luokka:Norjan taajamat
Gnathochromis

Gnathochromis on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan kotoperäisenä Tanganjikajärvessä. == Lajit == * Gnathochromis permaxillaris (David, 1936) – lerppuhuulihautoja * Gnathochromis pfefferi (Boulenger, 1898) – katkasuuhautoja == Lähteet == Luokka:Kirjoahvenet
Kaarle XII (yökerho)

Kaarle XII on Helsingin Kaartinkaupungissa sijaitseva yökerho. Paikallisesti nimellä Kalle tunnettu yökerho on kaksikerroksinen ja pitää sisällään yhteensä kuusi baaria, kolme musiikkimaailmaa ja kaksi tanssilattiaa. Kalle sijaitsee Nylands Nation -osakunnan omistamassa 1900-luvun alun jugendrakennuksessa Kasarmikadulla ja sisustuksessa on käytetty taidetta, portaikossa muun muassa muraaleja ja maalauksia. Yökerho on tunnettu etenkin rahoitusalan ihmisten, juristien ja konsulttien juhlapaikkana torstaisin. Kaarle XII on yksi Helsingin vanhimpia yökerhoja, ja on toiminut nykyisellä konseptilla samalla paikalla vuodesta 1976. Suomalainen ravintola-alan yritys Restel osti klubin Primulalta vuonna 2013. == Lähteet == == Aiheesta muualla == * Kaarle XII verkkosivut * Tällaista on yöelämä Helsingissä vuonna 2017 – kävimme kierroksella yökerhoissa – Helsingin Sanomat 31.3.2017 * Kantikset kilistelivät Kallessa – Helsingin Sanomat 29.3.2007 Luokka:Ravintolat Helsingissä Luokka:Yökerhot Luokka:Kaartinkaupunki Luokka:Restel Luokka:E-liikkeen rakennukset
Mariscal Sucren kansainvälinen lentoasema

Mariscal Sucren kansainvälinen lentoasema (, ) on kansainvälinen lentoasema Quitossa, Ecuadorissa. Antonio José de Sucren mukaan nimetty lentoasema avattiin liikenteelle 20. helmikuuta 2013, ja se korvasi kaupungin aiemman, samannimisen lentoaseman. Lentoasema sijaitsee noin 2 400 metrin korkeudella merenpinnan yläpuolella. == Lähteet == ==Aiheesta muualla== *Lentoaseman kotisivut Luokka:Ecuadorin lentoasemat Luokka:Quito
Kazanin Kreml

Kazanin Kreml (, ) on Venäjän federaatioon kuuluvassa Tatarstanin tasavallan pääkaupungissa Kazanissa sijaitseva kreml, joka juontaa juurensa aina Volgan Bulgarian, Kultaisen ordan ja Kazanin kaanikunnan ajoille. Sen alkuperäinen rakenne on pysynyt olennaisesti muuttumattomana Bulgarian ajoista saakka. Kazanin Kreml sisältää useita historiallisia ja arkeologisia komplekseja. Kazanin Kreml on Unescon maailmanperintökohde. ==Galleria== Tiedosto:Kazan Kremlin from drone.jpg|Kazanin Kreml yläpuolelta kuvattuna. Tiedosto:Gravura.jpg|Kazanin Kreml 1600-luvulla. Tiedosto:Э. Турнерелли. Казанская крепость.jpg|Vuonna 1839. Tiedosto:Общий вид Кремля. Казань.3.1894.jpg|Vuonna 1894. Tiedosto:Spasskiy Preobrazhenskiy.jpg|Pääsisäänkäynti ja Spasskaja-torni 1900-luvun alussa. Tiedosto:Kazan Kremlin Qolsharif Mosque 08-2016 img2.jpg|Qolşärif -moskeija. Tiedosto:Kazan Kremlin Soyembika Tower 08-2016 img2.jpg|Söyembikä-torni. Tiedosto:Kazan Kremlin Annunciation Cathedral 08-2016.jpg|Marian ilmestyksen katedraali. Tiedosto:Kazan Kremlin House church.jpg|Palatsikirkko. Tiedosto:Transfiguration tower.jpg|Kirkastumisen torni. Tiedosto:Kazan Kremlin Taynitskaya Tower 08-2016.jpg|Tainitskaja-torni. Tiedosto:Консисторская башня Казанского кремля.jpg|Konsistoritorni. Tiedosto:Kazan Kremlin Spasskaya Tower 08-2016 img1.jpg|Spasskaja-torni. Tiedosto:Kazan Kremlin Presidential Palace 08-2016.jpg|Presidentin palatsi. Tiedosto:Татарстан. Казань. Кремль. Пушечный двор.jpg|Tykistöhovin päärakennus. Tiedosto:Северный корпус Пушечного двора (Казань).jpg|Tykistöhovin pohjoinen rakennus. Tiedosto:Могилы казанских ханов в Кремле; 2009.jpg|Kazanin kaanien haudat. Tiedosto:South-Western Tower of Kazan Kremlin.JPG|Lounaistorni. Tiedosto:Soth-Eastern Tower of Kazan Kremlin.JPG|Kaakkoistorni. ==Lähteet== Luokka:Venäjän virka-asunnot Luokka:Kazan Luokka:Unescon maailmanperintökohteet Venäjällä
Dansk Melodi Grand Prix 2006

Dansk Melodi Grand Prix 2006 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2006. Kilpailu pidettiin avoimena sävellyskilpailuna, johon lähetettiin 336 kappaletta. Lähetetyistä ehdotuksista valittiin kymmenen finalistia, jotka julkaistiin 8. joulukuuta. Finaali pidettiin 11. helmikuuta Gigantium-areenalla Aalborgissa. Finaalissa voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella äänestettiin viisi kappaletta toiselle kierrokselle. Toisella kierroksella Tanska oli jaettu neljään alueeseen, joista kukin antoi alueen puhelinäänestystuloksen mukaan kilpailijoille piisteitä kaavalla 12-10-8-6-4. Kilpailun voitti Sidsel Ben Semmane kappaleella "Twist of Love". Finaalia seurasi 1 651 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Søren Poppe & Lene Matthiesen "En som dig" Søren Poppe, Andreas Mørck, Jacob Launbjerg Toinen kierros 2 David Mader "Heaven - Ease Your Troubled Mind" David Mader Putosi 3 Neighbours "Je ne regrette rien" Helge Engelbrecht, Jørn Hansen, Tommy Rasmussen Toinen kierros 4 Sidsel Ben Semmane "Twist of Love" Niels Drevsholt Toinen kierros 5 Claus Hasfeldt "Ta' hjertet med" Claus Hasfeldt Putosi 6 Jørgen Thorup "Søde gys" B-Joe Johansen Putosi 7 Kim Schwartz "Åh amore" Kim Schwartz Toinen kierros 8 Kristine Blond "Make This Night Forever" Mads Haugaard Putosi 9 Christian Bach & Trine Jepsen "Grib mig" Carsten Skov, Lonnie Kjer Putosi 10 Danni Elmo "2 in 1" Danni Elmo Toinen kierros ===Toinen kierros=== Numero Artisti Kappale Pisteet Sija 1 Søren Poppe & Lene Matthiesen "En som dig" 30 3 2 Neighbours "Je ne regrette rien" 20 5 3 Sidsel Ben Semmane "Twist of Love" 48 1 4 Kim Schwartz "Åh amore" 26 4 5 Danni Elmo "2 in 1" 36 2 Pistetaulukko Numero Kappale Pääkaupunkialue Sjælland Fyn Jyllanti Yht. 1 "En som dig" 10 6 8 6 30 2 "Je ne regrette rien" 4 4 4 8 20 3 "Twist of Love" 12 12 12 12 48 4 "Åh amore" 6 10 6 4 26 5 "2 in 1" 8 8 10 10 36 ==Lähteet== * *http://natfinals.50webs.com/90s_00s/Denmark2006.html ===Viitteet=== Luokka:Eurovision laulukilpailu 2006 Luokka:Dansk Melodi Grand Prix
Burthen

Burthen on vanha brittiläinen painomitta, jolla laskettiin alusten kuljetuskapasiteetti. Mittayksikkö oli käytössä noin vuodesta 1650 alkaen vuoteen 1849. Mittayksikkö on todellisuudessa tilavuusmitta, joka perustuu aluksen pituuteen ja maksimi leveyteen: Burthen = ((pituus - (3/5 * leveys)) * leveys * leveys/2)/94 Luokka:Massan yksiköt
Eigil Virtanen

Eigil Fritjof Virtanen (30. tammikuuta 1922 Helsinki – 22. syyskuuta 2001 Helsinki) oli suomalainen insinööri ja yritysjohtaja, joka sai teollisuusneuvoksen arvonimen. Viitattu 10.11.2023.BillionGraves: Eigil Fritjof Virtanen Viitattu 10.11.2023. Virtanen tuli ylioppilaaksi Kallion yhteiskoulusta 1940 ja valmistui insinööriksi Tekniska läröverket i Helsingforsista 1946. Hän oli Oy Strömberg Ab:n käyttöteknisen toimiston päällikkö 1946–1947, Oy Sytyttimen osastoinsinööri 1947–1950, Oy Vilenin Tehtaiden tekninen johtaja Turussa 1950–1963 ja isännöitsijä 1963–1965 ja sitten Oy G. W. Sohlberg Ab:n rasiatuotannon apulaisjohtaja 1965–1973, pakkaustuotannon apulaisjohtaja ja johtokunnan jäsen vuodesta 1973 sekä pakkaustuotannon johtaja 1974–1987 ja hallituksen jäsen 1987–1993. Virtasella oli myös useita toimialansa ja muita asiantuntija- ja luottamustehtäviä. Teollisuusneuvoksen arvonnimen hän sai 1981. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1922 syntyneet Luokka:Vuonna 2001 kuolleet
Hasvikin lentoasema

Hasvikin lentoasema () on Hasvikin kunnassa Norjan pohjoisosassa sijaitseva lentoasema. Se perustettiin vuonna 1983. Paikalle oli jo kymmenen vuotta aiemmin rakennettu kiitotie lääkärikoneita varten. Alkuvuosina Hasvikissa liikennöi Norving, vuodesta 1990 Widerøe. Kiitotie asfaltoitiin vuonna 1995. ==Lähteet== ==Aiheesta muualla== Luokka:Finnmarkin läänin lentoasemat lentoasema
Hasvikin kirkko

Hasvikin kirkko () on Hasvikin kunnassa Finnmarkin läänissä Norjassa sijaitseva puukirkko, joka valmistui vuonna 1955 arkkitehti Valdemar Scheel Hansteenin suunnittelemana. Kirkko on pohjaltaan kahdeksankulmainen ja siinä on 220 istumapaikkaa. ==Lähteet== ==Aiheesta muualla== Luokka:Norjan puukirkot kirkko
Norving

Norving (vuosina 1959–1971 Varangfly) oli norjalainen lentoyhtiö, joka perustettiin vuonna 1959 ja meni konkurssiin 1993. Yhtiöllä oli enimmillään 27 konetta, mutta se ajautui 1980-luvun lopulla taloudellisiin vaikeuksiin. ==Yhtiön käytössä olleita konetyyppejä== * BN-2 * Do 228 * DHC-3 Otter * DHC-2 Beaver * Saab 340 * Cessna: useita malleja ==Lähteet== ==Aiheesta muualla== Luokka:Entiset norjalaiset lentoyhtiöt
Arto Noro

Arto Lasse Juhani Noro (29. tammikuuta 1947 Hämeenlinna – 6. lokakuuta 2022 Helsinki) oli suomalainen sosiologian dosentti.Jukka Gronow, Keijo Rahkonen ja Aino Sinnemäki, Arto Noro 1947–2022, Helsingin Sanomat 12.11.2022 (tilaajille) Noro valmistui Helsingin yliopiston valtiotieteellisestä tiedekunnasta maisteriksi ja tohtoriksi. Väitöskirjassaan Muoto, moderniteetti ja 'kolmas' : tutkielma Georg Simmelin sosiologiasta (1991) hän käsitteli Georg Simmelin sosiologiaa. Hänet nimitettiin 1992 dosentiksi, ja hänen koko työuransa sijoittui valtiotieteelliseen tiedekuntaan assistenttina, yliopistonlehtorina ja vs. professorina. Hän oli Sosiologia-lehden ja Tutkijaliiton Tiede & Edistys -lehden pitkäaikainen toimituskunnan jäsen ja jälkimmäisen päätoimittaja kymmenen vuotta. Muistokirjoituksessa Helsingin Sanomissa kollegat arvioivat Noron vaikutuksen suomalaiseen sosiologiaan suuremmaksi kuin oli hänen muodollinen asemansa yliopiston hierarkiassa. ==Julkaisut== * Postmodernin muukalainen tulee - onko sosiologia valmis...?, Jyväskylän yliopisto 1993 ISBN 951-34-0074-3 * Freie Franzenia.Helsinki : Tutkijaliitto, 1982 ISBN 951-9297-31-6 Tutkijaliiton julkaisusarja * Postfranzenia. Helsinki : Tutkijaliitto, 1993 ISBN 951-9297-93-6 Tutkijaliiton julkaisusarja * Small talkia sosiologiasta : kirjoituksia vuosilta 1995–2006, Tutkijalitto 2007 ISBN 978-952-5169-49-2 ==Lähteet== Luokka:Suomalaiset sosiologit Luokka:Vuonna 1947 syntyneet Luokka:Vuonna 2022 kuolleet
Alejo Vidal-Quadras

Alejo Vidal-Quadras Roca (s. 20. toukokuuta 1945 Barcelona, Espanja) on espanjalainen europarlamentaarikko ja ydinfysiikan professori.Who is Alejo Vidal-Quadras Nation 10.11.2023 viitattu 10.11.2023 Hän on Partido Popularin Katalonian alueen entinen johtaja. Hän loikkasi äärioikeistolaiseen Voxiin sitä perustettaessa.Maija Salmi, Espanjassa vasemmisto teki diilin separatistien kanssa ja nyt sen hallitusvalta jatkuu, Yle.fi, uutiset 9.11.2023, viitattu 10.11.2023 Tuntematon henkilö ampui Vidal-Quadrasia kasvoihin 9. marraskuuta 2023 Madridissa. Hänet vietiin sairaalahoitoon tajuissaan.Kaisa Rautaheimo, Entistä puoluejohtajaa ammuttiin päähän Madridissa. Helsingin Sanomat 10.11.2023 (Näköislehti tilaajille)Sam Jones, Spanish rightwing politician shot in face in Madrid, The Guardian 9.11.2023 ==Lähteet== ==Aiheesta muualla== * Luokka:Espanjalaiset europarlamentaarikot Luokka:Espanjalaiset professorit Luokka:Vuonna 1945 syntyneet Luokka:Elävät henkilöt
Ethnologia Fennica

Ethnologia Fennica on Ethnos ry:n julkaisema etnologian ja lähitieteenalojen tutkimukseen keskittyvä kansainvälinen, englanninkielinen lehti. Lehti julkaisee alkuperäisiä tieteellisiä artikkeleita, katsausartikkeleita, kongressiraportteja ja kirja-arvosteluja, jotka edistävät suomalaista etnologista tutkimusta. Ethnologia Fennicaa julkaistaan kaksi numeroa vuodessa, ja numerot ilmestyvät avoimesti verkossa Journal.fi-verkkoalustalla. == Lähteet == Luokka:Suomalaiset tiedelehdet Luokka:Etnologia
A. Omar Arho

Aslak Omar Arho (30. huhtikuuta 1910 – 25. elokuuta 1994) oli suomalainen lääkäri, joka toimi muun muassa Suomen Syöpäyhdistyksen sihteerinä. Arho kirjoitti ylioppilaaksi Tampereen lyseosta vuonna 1928 ja hänet laillistettiin lääkäriksi vuonna 1936. Vuonna 1932 hän suoritti kallonmittauksia Ahvenanmaalla Suomen Tiedeakatemian antoropologisen toimikunnan tutkimusretkellä. Vuonna 1938 Arho esitteli Suomen ensimmäisen koko maan kattavan kuolemansyytilaston. Samana vuonna Arho aloitti Suomen Syöpäyhdistyksen toimeksiannosta syöpätautien tilastoinnin yhdessä professori Sakari Mustakallion kanssa. == Teokset == * == Lähteet == == Aiheesta muualla == * A. Omar Arho : Syövän 'asetussana': Radium, Kuva, 07.12.1938, nro 25, s. 20, Kansalliskirjaston digitaaliset aineistot Luokka:Suomalaiset lääkärit Luokka:Vuonna 1910 syntyneet Luokka:Vuonna 1994 kuolleet